**Spojená škola internátna, F. Rákocziho 1 Šahy**

**s organizačnými zložkami**

**Špeciálna základná škola s materskou školou internátna – Bentlakásos Speciális Alapiskola és Óvoda, F. Rákocziho 1, Šahy a Odborné učilište internátne – Bentlakásos Szakmunkásképző, Kapitulská 15, Šahy.**

**Smernica o organizácii a podmienkach výchovy a vzdelávania v školskom roku 2020/2021**

**Účel Smernice:** Táto smernica stanovuje základné prevádzkové podmienky

Spojenej školy internátnej, F. Rákocziho 1 Šahy

s organizačnými zložkami

Špeciálna základná škola s materskou školou internátna – Bentlakásos Speciális Alapiskola és Óvoda, F. Rákocziho 1, Šahy a Odborné učilište internátne – Bentlakásos Szakmunkásképző, Kapitulská 15, Šahy,

po dobu trvania pandémie ochorenia COVID-19 a potreby dodržiavania protiepidemických opatrení a odporúčaní. Upravuje základné prevádzkové podmienky, ktoré sa líšia od štandardných podmienok vyplývajúcich zo školských, hygienických, pracovnoprávnych a ďalších predpisov.

**Oblasť platnosti**: Smernica je platná pre všetkých zamestnancov zamestnávateľa školy (SŠI, škola).

Vzťah k už vydaným interným normám školy: Táto smernica je novým vnútorným predpisom školy.

**Gestorský útvar: Riaditeľka SŠI**

**Schválil: PaedDr.Agnesa Pataiová, PhD., riaditeľka**

**Dátum schválenia: 28.08. 2020**

**Dátum účinnosti: 01.09. 2020**

1. Pridelenie vnútorného predpisu: Vedúci zamestnanci školy
2. Uloženie vnútorného predpisu Smernica bude trvalo uložená u bude trvalo uložená u riaditeľky SŠI a u vedúcej ekonomickohospodárskeho úseku, je prístupná aj v elektronickej podobe na webovej stránke školy všetkým zamestnancom.
3. Oboznámenie s vnútorným predpisom Zodpovedný vedúci zamestnanec organizačného útvaru je povinný bezodkladne najneskôr na najbližšej porade útvaru po pridelení Smernice zabezpečiť preukázateľné (proti podpisu) oboznámenie všetkých zamestnancov s touto Smernicou a zároveň informovať o tom, kde bude trvalo uložená. V elektronickej podobe je Smernica nepretržite prístupná všetkým zamestnancom.

**Obsah**

1. Úvod
2. Organizácia a podmienky výchovy a vzdelávania v ŠZŠ, OUI a ŠKD
3. Organizácia a podmienky výchovy a vzdelávania v ŠI
4. Úvod

 Smernica rešpektuje opatrenia a rozhodnutia Úradu verejného zdravotníctva SR (ďalej UVZ SR), predstavuje nadstavbu platných opatrení a bude podliehať pravidelnej aktualizácií v súlade s aktuálnymi hygienicko – epidemiologickými nariadeniami. Riaditeľka školy vydá pokyny upravujúce podmienky školy na obdobie školského roka 2020/2021vo veciach prevádzky a vnútorného poriadku SŠI na školský rok 2020/2021 a podmienok na zaistenie bezpečnosti a ochrany zdravia žiakov. Smernica obsahuje manuál odporúčaní v troch úrovniach – zelenej, oranžovej a červenej. Zelená fáza predstavuje stav, kedy sa v škole nevyskytuje žiadne podozrivé ani pozitívne dieťa, žiak či zamestnanec na ochorenie COVID-19. Oranžová fáza zachytáva situáciu, kedy sa v škole vyskytuje dieťa, žiak alebo zamestnanec podozrivý na ochorenie COVID19. Červená fáza obsahuje zoznam opatrení pri dvoch a viac potvrdených pozitívnych prípadoch medzi deťmi, žiakmi alebo nepedagogickými zamestnancami alebo jedným pedagógom.

1. Organizácia a podmienky výchovy a vzdelávania v ŠZŠ, OUI a ŠKD

**Zelená fáza**

**Základné odporúčania**

• Škola zverejnení oznam na vchodových dverách, ktorý hovorí, za akých podmienok nemôže nastúpiť dieťa do základnej školy.

 • Obsah a formu všetkých vzdelávacích a záujmových činností budú volené tak, aby boli zaistené hygienicko – epidemiologické opatrenia.

• Pedagogickí zamestnanci a odborní zamestnanci v súlade s aktuálnymi hygienicko – epidemiologickými nariadeniami a podľa svojho uváženia a možností zabezpečia rozstupy medzi žiakmi a žiakmi a pedagógmi pri výchovno – vzdelávacom procese.

• ŠKD detí sa riadi primerane usmerneniami tohto materiálu.

• Škola zabezpečí primerané množstvo bezdotykových teplomerov, zásobníkov na papierové utierky, dezinfekčné mydlo do umyvární.

• Škola si pre účely izolácie žiaka, u ktorého sa vyskytnú príznaky ochorenia COVID-19, prípadne iného prenosného ochorenia počas vyučovania, vyčlení priestor s priamym vetraním. Miestnosť môže štandardne slúžiť aj na iné účely, ak je však do nej umiestnený žiak s príznakmi ochorenia COVID-19 alebo iného prenosného ochorenia, následne po opustení miestnosti žiakom je dôkladne vydezinfikovaná (podľa usmernenia Úradu verejného zdravotníctva) a vyvetraná.

**Riaditeľ**

**K začiatku školského roka:**

• Pri prvom nástupe do práce všetci zamestnanci školy vyplnia dotazník o zdravotnom stave pred nástupom do zamestnania. Zamestnanci predložia po každom prerušení dochádzky v trvaní viac ako tri dni písomné vyhlásenie o tom, že zamestnanec neprejavuje príznaky prenosného ochorenia a nemá nariadené karanténne opatrenie.

• Zabezpečí plynulú prevádzku školy a školského klubu detí.

• Zriadi ranný filter pri vstupe do školy.

• V prípade, že u dieťaťa alebo zamestnanca je podozrenie alebo potvrdené ochorenie na COVID-19, postupuje podľa smernice, časť Oranžová a Červená fáza.

**Zákonný zástupca**

• Zodpovedá za dodržiavanie hygienicko-epidemiologických opatrení pri príchode žiaka do školy a pri odchode žiaka zo školy, resp. školského klubu detí (nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR).

 • Zabezpečí pre svoje dieťa každý deň dve rúška (jedno náhradné, musí mať pri sebe v prípade potreby) v igelitovom vrecúšku a papierové jednorazové vreckovky. Igelitové vrecúško súčasne slúži aj na odloženie použitého rúška.

 • Dodržiava pokyny riaditeľa školy, ktoré upravujú podmienky prevádzky konkrétnej školy a školského klubu detí na školský rok 2020/2021.

• Predkladá pri prvom nástupe žiaka do školy čestné prehlásenie alebo po každom prerušení dochádzky žiaka do školy v trvaní viac ako tri dni predkladá písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie.

 • V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**Organizácia výchovno – vzdelávacieho procesu**

• Výchovno – vzdelávací proces prebieha v nezmenenej forme.

• Organizácia ŠvP a LV je možná len po odsúhlasení príslušným RÚVZ. Opatrenia školy kvôli prevencii nákazy COVID-19 Opatrenia smerujú k implementácii odporúčaní Úradu verejného zdravotníctva a sú založené na princípe ROR - Rúško, Odstup, Ruky. Rúško je opatrením na obmedzenie priestorovej distribúcie kvapôčok telesných tekutín. Odstup je opatrením smerujúcim k minimalizácii osobných kontaktov a na obmedzovanie skupinových aktivít, napr. pri službách žiakom a zamestnancom. Ruky sú opatrenia eliminujúce prenos infekcie z kontaminovaného povrchu na sliznice. Okrem osobnej hygieny sú ďalšími opatreniami aj čistenie kontaktných povrchov a minimalizácia bodov s frekventovaným dotykom.

• Pri ceste do školy sa žiaci riadia aktuálnymi opatreniami ÚVZ SR a pokynmi RÚVZ. Sprevádzajúce osoby sa vo vnútorných priestoroch školy nepohybujú s výnimkou žiakov prvého ročníka základnej školy. Žiaka môže v budove školy sprevádzať vždy len jeden zákonný zástupca.

• Minimalizujeme zhromažďovania osôb pred školou.

• Škola zabezpečí dezinfekciu rúk všetkých osôb pri vstupe do budovy, a to dezinfekčným prostriedkom vhodne umiestneným.

• Žiak má v školskej taške aj rezervné rúško pre prípad znečistenia svojho používaného rúška. • Žiak si umýva ruky bežným spôsobom, ktorý je v súlade s aktuálnymi hygienicko – epidemiologickými nariadeniami.

 • Žiak nosí rúško všade vo vnútorných priestoroch školy, okrem svojej triedy v interných priestoroch školy, kde prebieha výchovno - vzdelávací proces. Žiak II.stupňa variantu A a žiak odborného učilišťa nosí rúško vo všetkých priestoroch školy kde prebieha výchovno – vzdelávací proces, ak nemá potvrdenie od pediatra alebo odborného lekára že vzhľadom na zdravotný stav rúško nosiť nemôže.

• Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR.

• Pedagogický zamestnanec a odborný zamestnanec (napr. aj asistent učiteľa alebo špeciálny pedagóg, psychológ) majú odporučené nosiť rúško alebo ochranný štít pri výkone výchovnovzdelávacieho procesu, v ostatných prípadoch nosia rúško alebo ochranný štít v súlade s aktuálnymi opatreniami ÚVZ SR ( nosí rúško vo vnútorných priestoroch školy).

• V miestnosti, v ktorej sa zdržuje trieda, je zabezpečené časté a intenzívne priame vetranie. •Aktivity sa organizujú tak, aby bolo možné časť dňa tráviť vonku či už v areáli školy alebo mimo neho podľa podmienok školy a klimatických podmienok.

•Vyučovanie prebieha s dodržiavaním ucelených tried v triedach, nestriedajú sa pri výučbe miestnosti.

•Počas prestávok medzi hodinami sa budú triedy intenzívne vetrať za prítomnosti vyučujúceho.

•Pedagogickí aj odborní zamestnanci opakovane upozorňujú žiakov na dodržiavanie hygienických pravidiel pri kašľaní a kýchaní. • Rukavice pre bežné činnosti nie sú nutné, potrebné sú napr. pri príprave jedla, likvidácii odpadov, dezinfekcii atď.

• Toalety sú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. Nepoužívajú sa textilné uteráky, klimatizačné zariadenia a ventilátory.

• Upratovanie a dezinfekcia toaliet prebieha minimálne dvakrát denne a podľa potreby.

• Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.

• Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa vykonáva najmenej raz denne. • Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, sa vykonáva minimálne dvakrát denne a podľa potreby (napr. kľučky dverí). Pri priamej manipulácii s učebnými pomôckami je potrebné ruky žiakom vydezinfikovať.

• Smetné koše sú zabezpečené tak, aby nebol nutný fyzický kontakt rúk s košom pri zahadzovaní odpadu.

**Stravovanie**

•Stravovanie prebieha obvyklým spôsobom za dodržiavania prísnych hygienických pravidiel. • Pokrmy či balíčky vydáva personál vrátane čistých príborov zabalených do servítky. Deti si jedlo a pitie samé nedokladajú a neberú si ani príbory.

• Pri príprave jedál a pri vydávaní sa dodržiavajú vo zvýšenej miere bežné hygienické pravidlá.

• Výdaj jedla sa uskutočňuje do troch hodín od jeho prípravy aby nedošlo k jeho znehodnoteniu.

 • Dozor v ŠJ zabezpečujú vyučujúci.

**Pri podozrení na ochorenie**

 •Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov školy. • Ak žiak v priebehu dňa vykazuje niektorý z možných príznakov COVID-19, žiak si bezodkladne nasadí rúško a bude umiestnený do samostatnej izolačnej miestnosti a budekontaktovaný zákonný zástupca, ktorý ho bezodkladne vyzdvihne.

• Ak sa u zamestnanca školy alebo školského klubu detí objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

• V prípade podozrivého žiaka alebo zamestnanca sa riadi škola usmerneniami z Oranžovej fázy tohto dokumentu.

**Pracovno-právne vzťahy**

• Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.

 • Ak niektorý zo zamestnancov zo subjektívnych dôvodov (obava z nákazy, nepodložená klinickými príznakmi) odmieta vykonávať pracovnú činnosť osobne a na pracovisku, zamestnávateľ sa môže dohodnúť so zamestnancom na čerpaní dovolenky ( § 111 ods. 1 Zákonníka práce) alebo ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

**Oranžová fáza**

**Základné odporúčania**

Oranžová fáza nastáva v prípade podozrivého žiaka alebo zamestnanca z ochorenia COVID19, či v prípade nariadenia ÚVZ SR. Nad rámec platných opatrení zelenej fázy je jej cieľom pripraviť školu a žiakov na prípadnú červenú fázu.

• Zariadi sa mobilizácia skladových zásob OOPP a dezinfekčných opatrení.

 • Žiaka či zamestnanca určuje ako podozrivého jedine miestne príslušný RÚVZ alebo všeobecný lekár.

• V prípade, že miestne príslušný RÚVZ oznámi škole podozrenie výskytu ochorenia u žiaka alebo zamestnanca školy škola postupuje podľa nižšie uvedených krokov, čaká na pokyny a poskytuje plnú súčinnosť miestne príslušnému RÚVZ.

 • Zákonný zástupca alebo zamestnanec oznámi po indikácii všeobecným lekárom škole, že je u jeho dieťaťa (v prípade zákonného zástupcu) alebo uňho (v prípade zamestnanca) podozrenie na ochorenie COVID-19.

• V prípade ak RÚVZ neskontaktuje školu do 48 hodín, tak škola kontaktuje miestne príslušné RÚVZ a informuje o podozrení u žiaka/zamestnanca.

• Škola následne postupuje podľa nižšie uvedených krokov, čaká na pokyny a poskytuje plnú súčinnosť miestne príslušnému RÚVZ.

• Organizácia ŠvP a LV je možná len po odsúhlasení príslušným RÚVZ. S Pri podozrení na ochorenie v prípade žiaka Podozrivý žiak nenavštevuje školu a školské zariadenie a škola do usmernenia príslušným RÚVZ alebo výsledkov jeho RT-PCR testu vylúči zo školskej dochádzky úzke kontakty žiaka.( Úzke kontakty sú pre účely tejto smernice definované ako osoby, ktoré:

• mali osobný kontakt s podozrivým prípadom COVID-19 do dvoch metrov dlhšie ako 15 minút,

• mali fyzický kontakt s podozrivým prípadom COVID-19,

• boli v uzavretom prostredí (triede, zasadacej miestnosti) s podozrivým prípadom COVID-19 dlhšie ako 15 minút

• mali nechránený priamy kontakt s infekčnými výlučkami podozrivého prípadu COVID-19 (napr. pri kašľaní), • sedeli vedľa podozrivého prípadu COVID-19, a to až do vzdialenosti do dvoch miest od podozrivého).

Ak je podozrivý podrobený RT-PCR testu a výsledok je:

 • negatívny, výučba sa obnovuje pre všetky vylúčené osoby. Podozrivého žiaka manažuje miestne príslušný RÚVZ, ostatní žiaci prinesú vyhlásenie o bezinfekčnosti, podpísané zákonným zástupcom.

• pozitívny, všetky vylúčené osoby ostávajú mimo výučby až do doby určenia postupu miestne príslušného RÚVZ. Ak takto doteraz neboli vylúčení žiaci celej triedy, preruší sa školská dochádzka na celú triedu až do doby určenia iného postupu miestne príslušným RÚVZ.

• ak sa potvrdí 2 a viac pozitívnych žiakov, prechádza sa do červenej fázy podľa usmernenia tohto materiálu. Pri podozrení na ochorenie v prípade pedagogického a odborného zamestnanca Podozrivý zamestnanec nenavštevuje školu a školské zariadenie a škola do usmernenia príslušným RÚVZ alebo výsledkov jeho RT-PCR testu vylúči zo školskej dochádzky jeho úzke kontakty ( Úzke kontakty sú pre účely tejto smernice definované ako osoby, ktoré:

• mali osobný kontakt s podozrivým prípadom COVID-19 do dvoch metrov dlhšie ako 15 minút, • mali fyzický kontakt s podozrivým prípadom COVID-19,

• boli v uzavretom prostredí (triede, zasadacej miestnosti) s podozrivým prípadom COVID-19 dlhšie ako 15 minút

• mali nechránený priamy kontakt s infekčnými výlučkami podozrivého prípadu COVID-19 (napr. pri kašľaní),

• sedeli vedľa podozrivého prípadu COVID-19, a to až do vzdialenosti do dvoch miest od podozrivého). Ak je podozrivý podrobený RT-PCR testu a výsledok je:

• negatívny, informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár a RÚVZ, ktorí rozhodnú o návrate zamestnanca do pracovného procesu.

• pozitívny, informuje zamestnávateľa, situáciu ďalej manažuje miestne príslušný RÚVZ a prechádza sa do červenej fázy podľa usmernenia tejto smernice. Pri podozrení na ochorenie v prípade nepedagogického zamestnanca. Podozrivý zamestnanec - nenavštevuje školu a školské zariadenie až do usmernenia príslušného RÚVZ a škola vylúči zo školskej dochádzky, z dochádzky do práce jeho úzke kontakty.

 V prípade zamestnanca stravovacieho zariadenia je nutné uzatvoriť zariadenie do určenia ďalšieho postupu miestne príslušného RÚVZ. Ak je podozrivý podrobený RT-PCR testu a výsledok je:

• negatívny, informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár a RÚVZ, ktorí rozhodnú o návrate zamestnanca do pracovného procesu

• pozitívny, informuje zamestnávateľa a situáciu ďalej manažuje miestne príslušný RÚVZ.

• ak sa RT-PCR testom potvrdí viac pozitívne testovaných zamestnancov prechádza sa do červenej fázy podľa usmernenia tohto materiálu. Pri podozrení na ochorenie v prípade zákonného zástupcu alebo osoby v úzkom kontakte so žiakom alebo zamestnancom školy.

• Škola čaká na pokyny a poskytuje plnú súčinnosť miestne príslušnému RÚVZ.

**Pracovno-právne vzťahy**

 • Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.

• Pri podozrení na ochorenie Covid-19 v prípade žiaka, pedagogický zamestnanec a odborný zamestnanec, ktorý bol v úzkom kontakte s konkrétnym žiakom (vyučoval v príslušnej triede, vykonával výchovnú činnosť v príslušnom oddelení ŠKD, poskytoval špeciálnopedagogickú starostlivosť, výchovné poradenstvo, psychologické poradenstvo a pod.), odchádza do domácej izolácie, zamestnávateľ v uvedenom prípade ospravedlní neprítomnosť vyššie uvedeného zamestnanca na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania/potvrdenia negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou.

 • Pri podozrení na ochorenie Covid-19 v prípade zamestnanca (pedagogický zamestnanec, odborný zamestnanec alebo nepedagogický zamestnanec), tento zamestnanec odchádza do domácej izolácie, zamestnávateľ ospravedlní jeho neprítomnosť na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania/potvrdenia negatívneho výsledku laboratórneho testu. Po negatívnom výsledku laboratórneho testovania zamestnanec školy ďalej pokračuje vo výkone pracovnej činnosti v súlade s pracovnou zmluvou. Ak bolo testovanie pozitívne, zamestnávateľ postupuje v súlade s pokynmi RÚVZ. Ak RÚVZ nariadil zamestnancovi domácu izoláciu, zamestnávateľ ospravedlní neprítomnosť zamestnanca na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania/potvrdeného negatívneho výsledku laboratórneho testu. Po negatívnom výsledku laboratórneho testovania zamestnanec školy ďalej pokračuje vo výkone pracovnej činnosti v súlade s pracovnou zmluvou.

• Ak v situácii, že došlo k podozreniu na ochorenie iného zamestnanca, iný zamestnanec zo subjektívnych dôvodov (nepodložená obava z nákazy) odmieta vykonávať pracovnú činnosť osobne a na pracovisku, zamestnávateľ môže: o dohodnúť sa so zamestnancom na čerpaní dovolenky v zmysle § 111 ods. 1 Zákonníka práce alebo o ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

**Červená fáza**

**Základné odporúčania**

Červená fáza nastáva pri dvoch a viac potvrdených pozitívnych prípadoch medzi žiakmi, nepedagogickými zamestnancami alebo jedným pedagogickým zamestnancom alebo v prípade nariadenia ÚVZ SR. Nad rámec opatrení zelenej a oranžovej fázy platia nasledovné:

V prípade potvrdeného žiaka:

 • Ak sa ochorenie COVID-19 potvrdí u 2 a viac žiakov, bude prerušené vyučovanie v triedach žiakov s potvrdeným ochorením COVID-19 a vylúčia sa z vyučovacieho procesu ich úzke kontakty. Ďalej sa bude postupovať podľa usmernenia príslušného všeobecného lekára alebo miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika.

• Ak sa u niektorého z osôb vylúčených zo školského procesu objavia počas doby zatvorenia školy príznaky na COVID-19, dotyčného manažuje príslušný lekár všeobecnej starostlivosti.

 • Po ukončení šetrenia miestne príslušného RÚVZ sa škola vracia do zelenej fázy. V prípade potvrdeného pedagogického alebo odborného zamestnanca

•Budú vylúčené zo školského procesu osoby v úzkom kontakte daného zamestnanca. Ďalej sa postupuje podľa usmernenia príslušného všeobecného lekára alebo miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika.

• Ak sa u nejakého z priamych kontaktov zamestnancov objavia počas doby zatvorenia školy príznaky na COVID-19, dotyčného manažuje príslušný lekár všeobecnej starostlivosti.

**Organizácia výchovno – vzdelávacieho procesu**

 Nad rámec opatrení zelenej a oranžovej fázy riaditeľ zváži po dohode s miestne príslušným RÚVZ:

•Zníži sa celkový počet žiakov v triedach. V prípade, ak nie je v možnostiach školy kapacitne zabezpečiť takúto veľkosť tried, tak platí nasledovné:

 • Prezenčné vyučovanie prebieha u žiakov prvého až piateho ročníka.

• Vyučovanie žiakov druhého stupňa prebieha distančne. Pre prezenčné vyučovanie nad rámec predchádzajúcej fázy platí:

• Vytvorená trieda sa nebude meniť, aj keď počet žiakov klesne, nebude dochádzať k migrácii žiakov medzi jednotlivými triedami.

• Metódy a obsah vzdelávacích a záujmových činností budú prispôsobené zloženiu konkrétnej triedy, vzhľadom na vek žiakov a úroveň ich vedomostí, znalostí a zručností, možností a schopností vzhľadom na ich zdravotné postihnutiu. Škola zmení organizáciu vyučovania (úprava rozvrhu, úprava vnútorného časového členenia vyučovacieho dňa), bude brať do úvahy fakt, že časť žiakov sa vzdelávania v základnej škole nezúčastní. Škola bude autonómne koncipovať štruktúru vyučovacieho dňa a takisto upravovať obsah a formu vzdelávania.

• Žiakom, ktorí sa nezúčastnia vyučovacieho procesu, škola zabezpečí vzdelávanie tak, ako je to pri ich neprítomnosti v štandardnom režime napr. pri chorobe, resp. podľa svojich možností. • Spoločné akcie – besiedky, hromadné podujatia, školy v prírode, lyžiarske kurzy a viacdňové školské výlety nebudú organizované.

**Pracovno-právne vzťahy**

 • Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.

• Počas prerušenia vyučovania zamestnávateľ ospravedlní neprítomnosť „zamestnancov“ na pracovisku s náhradou mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou.

 • Ak sú výchova a vzdelávanie organizované ako dištančné, pedagogický zamestnanec zabezpečuje dištančné vzdelávanie formou práce z domu (homeoffice) a patrí mu príslušný plat, pretože ide o riadne vykonávanie práce. Vykonávanie práce z domu je riadnym výkonom práce, resp. riadne plnenie pracovných povinností rovnako ako na pracovisku, len s rozdielom iného miesta výkonu práce, za ktorý zamestnancovi prináleží príslušný plat.

• Ak po obnovení vyučovania niektorý zamestnanec zo subjektívnych dôvodov (nepodložená obava z nákazy) odmieta vykonávať pracovnú činnosť osobne a na pracovisku, zamestnávateľ môže: o dohodnúť sa so zamestnancom na čerpaní dovolenky v zmysle § 111 ods. 1 Zákonníka práce alebo o ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce. Špeciálne usmernenie počas obdobia pri otvorení školského roku 2020/2021 Počas obdobia 2.9. – 14.9. sa nad rámec zelenej fázy:

 • neorganizuje hromadné otvorenie školského roku s výnimkou prvého ročníka, ktoré, ak je to možné, uskutoční sa len v exteriéri s dostatočným odstupom a rúškami a výhradne len v sprievode zákonných zástupcov. Ak sa pre nepriazeň počasia nedá realizovať v exteriéri, tak bude individuálne v každej prváckej triede. Ostatné triedy majú otvorenie školského roku bez sprievodcov v triede.

• Pri vstupe do školy sa vykonáva ranný filter

• Žiakom prvého stupňa sa odporúča nosiť rúška, ostatní žiaci nosia rúško povinne všade vo vnútorných priestoroch školy, vrátane svojej triedy v interných priestoroch školy. Nosenie rúška sa nevzťahuje na žiakov s autizmom a ďalšími PVP, na žiakov so stredným a ťažkým stupňom MP a žiakov, ktorým vzhľadom na ich zdravotný stav nosenie rúška neodporučil pediater alebo odborný lekár.

• Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR. Pedagogický zamestnanec a odborný zamestnanec nosí rúško alebo ochranný štít.

•Aktivity sa organizujú tak, aby bolo možné väčšiu časť dňa tráviť vonku či už v areáli školy alebo mimo neho podľa podmienok školy a klimatických podmienok. Telesná a športová výchova, zdravotná telesná výchova sa realizuje jedine v exteriéri formou vychádzok bez zmiešavania sa tried.

• Telocvičňa, odborné učebne a terapeutické miestnosti sa do 20.9. nevyužívajú.

• Upratovanie a dezinfekcia toaliet prebieha minimálne 3x denne a podľa potreby. • Dôkladné čistenie všetkých miestností, v ktorých sa žiaci, pedagogickí zamestnanci, odborní zamestnanci a ďalší zamestnanci školy nachádzajú, sa vykonáva raz denne.

• Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí). Žiaci si pred manipuláciou s učebnými pomôckami dezinfikujú ruky.

 • Vyššie uvedené opatrenia sa podľa epidemiologickej situácie môžu predĺžiť a odporúča sa ich dodržiavanie aj počas obdobia 16. 9. – 23. 9. 2020.

**Organizácia a podmienky výchovy a vzdelávania v školskom internáte**

 **Zelená fáza**

 **Základné odporúčania**

• Škola zverejnení oznam na vchodových dverách, za akých podmienok nemôže nastúpiť dieťa / žiak do školského internátu – ŠI.

 • Obsah a forma všetkých vzdelávacích a záujmových činností bude volená tak, aby boli zaistené hygienicko – epidemiologické opatrenia.

• Zamestnanci ŠI v súlade s aktuálnymi hygienicko – epidemiologickými nariadeniami a podľa svojho uváženia a možností zabezpečia rozstupy medzi žiakmi a žiakmi a pedagógmi pri výchovno – vzdelávacom procese.

**Riaditeľ**

• Vydá pokyny, upravujúce podmienky ŠI na obdobie školského roku 2020/2021 vo veciach ako aj prevádzky a vnútorného režimu ŠI na školský rok 2020/2021, podmienok na zaistenie bezpečnosti a ochrany zdravia detí/žiakov.

• Pri prvom nástupe do práce všetci zamestnanci ŠI dotazník o zdravotnom stave pred nástupom do zamestnania. Zamestnanci predkladajú po každom prerušení dochádzky v trvaní viac ako tri dni písomné vyhlásenie o tom, že neprejavujú príznaky prenosného ochorenia a nemajú nariadené karanténne opatrenie.

 • Zabezpečí plynulú prevádzku ŠI.

•Ak u dieťaťa/žiaka alebo zamestnanca je podozrenie alebo potvrdené ochorenie na COVID19, postupuje podľa usmernenia tohto materiálu, časť Oranžová a Červená fáza.

 • Vydá pokyn na zabezpečenie dôkladného čistenia priestorov ŠI a dezinfekcie priestorov, pred otvorením prevádzky ŠI, kvôli prevencii nákazy COVID-19.

• Pre všetkých zamestnancov ŠI a ich prevádzku zabezpečí osobné ochranné prostriedky a zásobníky na papierové utierky a mydlá do umyvární.

• V prípade podozrenia na ochorenie COVID–19 bezodkladne rieši vzniknutú situáciu podľa usmernenia tejto smernice, časť Oranžová fáza.

• Pre účely izolácie dieťaťa/žiaka u ktorého sa vyskytnú príznaky ochorenia COVID-19, prípadne iného prenosného ochorenia počas pobytu v ŠI vyčlení priestor s priamym vetraním. Miestnosť môže štandardne slúžiť aj na iné účely, ak je však do nej umiestnený žiak s príznakmi ochorenia COVID 19 alebo iného prenosného ochorenia, následne po opustení miestnosti dieťaťom/žiakom je dôkladne vydezinfikovaná (podľa usmernenia Úradu verejného zdravotníctva) a vyvetraná. Zákonný zástupca / žiak nad 18 rokov

• Zabezpečí 5 kusov rúšok ( na každý deň jedno) a papierové jednorazové vreckovky. Dodržiava pokyny riaditeľa školy, ktoré upravujú podmienky prevádzky ŠI na školský rok 2020/2021.

 **Organizácia výchovno–vzdelávacieho procesu**

• Výchovno–vzdelávací proces prebieha v nezmenenej forme. Opatrenia školy kvôli prevencii nákazy COVID-19 Opatrenia smerujú k implementácii odporúčaní Úradu verejného zdravotníctva založené na princípe ROR - Rúško, Odstup, Ruky. Rúško sú opatrenia na obmedzenie priestorovej distribúcie kvapôčok telesných tekutín. K tomu patrí aj obmedzovanie nútenej cirkulácie vzduchu vo vnútorných priestoroch. Odstup sú opatrenia smerujúce k minimalizácii osobných kontaktov a obmedzovanie skupinových aktivít napr. pri službách žiakom a zamestnancom zaviesť v maximálnej miere objednávanie na časový interval namiesto čakania v radoch. Ruky sú opatrenia eliminujúce prenos infekcie z kontaminovaného povrchu na sliznice. Okrem osobnej hygieny sú to aj čistenie kontaktných povrchov a minimalizácia bodov s frekventovaným dotykom.

• Pri ceste na ŠI sa žiaci riadia aktuálnymi opatreniami ÚVZ SR a pokynmi RÚVZ.

 • Škola zabezpečí dezinfekciu rúk všetkých osôb pri vstupe do budovy ŠI a to vhodne umiestneným dezinfekčným prostriedkom.

• Dieťa/ žiak má rezervné rúška uložené v igelitovom vrecúšku v svojej skrini. Použité rúška odkladá do igelitového vrecúška na to určeného.

• Dieťa/ žiak si umýva ruky bežným spôsobom, ktorý je v súlade s aktuálnymi hygienicko – epidemiologickými nariadeniami.

• Nepedagogický zamestnanec ŠI nosí rúško alebo ochranný štít v súlade s aktuálnymi opatreniami ÚVZ SR.

• Pedagogický zamestnanec a odborný zamestnanec (napr. asistent učiteľa alebo špeciálny pedagóg) nosia rúško alebo ochranný štít pri výkone výchovnovzdelávacieho procesu, v ostatných prípadoch nosia rúško alebo ochranný štít v súlade s aktuálnymi opatreniami ÚVZ SR.

• V miestnosti, v ktorej sa zdržuje výchovná skupina, je zabezpečené časté a intenzívne vetranie.

• Aktivity budú organizované tak, aby bolo možné väčšiu časť dňa tráviť vonku či už v areáli ŠI, alebo mimo neho podľa podmienok ŠI. •Budú sa dodržiavať ucelené skupiny vo výchovných skupinách a nebudú sa striedať pri výchovných činnostiach miestnosti.

• Deti/žiaci budú upozorňovaní na dodržiavanie hygienických pravidiel pri kašľaní a kýchaní. • Rukavice pre bežné činnosti u zamestnancov ŠI nie sú nutné, potrebné sú napr. pri manipulácii s jedlom, likvidácii odpadov, dezinfekcii atď.

 • Toalety sú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. Textilné uteráky, klimatizačné zariadenia a ventilátory sa nepoužívajú. • Upratovanie a dezinfekcia toaliet prebieha dvakrát denne a podľa potreby.

• Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.

• Dôkladné čistenie všetkých miestností, v ktorých sa deti/žiaci a zamestnanci ŠI nachádzajú, sa musí vykonávať najmenej raz denne.

• Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne a podľa potreby (napr. kľučky dverí). Pri manipulácii s učebnými pomôckami si budú deti/žiaci ruky dezinfikovať.

• Smetné koše budú zabezpečené tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.) Stravovanie

• Stravovanie bude zabezpečené štandardným spôsobom.

• Pokrmy či balíčky vydáva personál vrátane čistých príborov zabalených do papierových servítok. Deti/žiaci si sami jedlo a pitie nedokladajú.

• Pri príprave jedál a pri vydávaní budú dodržiavané zvýšenou mierou bežné hygienické pravidlá.

• Výdaj jedla sa uskutoční do troch hodín od jeho prípravy, aby nedošlo k jeho znehodnoteniu. Školský internát (náležitosti pre školský internát sa vzťahujú aj na internátne priestory špeciálnych škôl internátnych) vyčlení na začiatku školského roka jednu miestnosť pre ubytovaných žiakov s trvalým pobytom na území SR, u ktorých je nariadená okamžitá izolácia na nevyhnutne potrebný čas.

• Školský internát vyčlení na začiatku školského roka potrebný počet miestností pre ubytovaných žiakov s trvalým pobytom mimo územia SR, u ktorých je nariadená okamžitá izolácia, určenú na ich izoláciu na nevyhnutne potrený čas.

• Školské internáty sa riadia odporúčaniami tohto dokumentu a aktuálne platnými nariadeniami UVZ. Pri podozrení na ochorenie

• Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov ŠI.

• Ak dieťa/žiak v priebehu pobytu na internáte vykazuje niektorý z možných príznakov COVID-19, dieťa/ žiak si bezodkladne nasadí rúško, je nutné umiestniť ho do samostatnej izolačnej miestnosti a kontaktovať zákonných zástupcov, ktorí ho bezodkladne vyzdvihnú.

• Ak sa u zamestnanca ŠI objavia príznaky nákazy COVID – 19 v priebehu jeho pracovnej doby, bezodkladne o tom informuje riaditeľa školy a opustí školu v najkratšom možnom čase s použitím rúška.

 • V prípade podozrivého dieťaťa/žiaka alebo zamestnanca sa riadi škola usmerneniami z Oranžovej fázy tohto dokumentu.

**Pracovno-právne vzťahy**

• Zamestnanci ŠI plnia svoje pracovné povinnosti osobne na pracovisku podľa pracovnej zmluvy a pracovnej náplne. • Ak niektorý zo zamestnancov zo subjektívnych dôvodov (obava z nákazy, nepodložená klinickými príznakmi) odmieta vykonávať pracovnú činnosť osobne a na pracovisku, zamestnávateľ sa môže dohodnúť so zamestnancom na čerpaní dovolenky ( § 111 ods. 1 Zákonníka práce) alebo ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

 **Oranžová fáza**

**Základné odporúčania**

Oranžová fáza nastáva v prípade podozrivého žiaka, alebo zamestnanca z ochorenia COVID19, či v prípade nariadenia ÚVZ SR. Nad rámec platných opatrení zelenej fázy je jej cieľom pripraviť školu a žiakov na pripadnú červenú fázu. Bude prebiehať mobilizácia skladových zásob OOPP a dezinfekčných opatrení. Žiaka, či zamestnanca môže určiť ako podozrivého jedine miestne príslušné RUVZ alebo spádový všeobecný lekár.

V prípade, že:

a) Miestne príslušný RUVZ oznámi škole podozrenie výskytu ochorenia u dieťaťa/žiaka alebo zamestnanca ŠI, škola postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RUVZ

b) Zákonný zástupca alebo zamestnanec oznámi po indikácií všeobecným lekárom škole, že je u jeho dieťaťa (v prípade zákonného zástupcu) alebo uňho (v prípade zamestnanca) podozrenie na ochorenie COVID-19 - v prípade ak RUVZ neskontaktuje školu do 48 hodín, tak škola kontaktuje miestne príslušné RUVZ a informuje o podozrení u žiaka / pracovníka. Škola následne postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RUVZ Pri podozrení na ochorenie v prípade dieťaťa/žiaka Podozrivé dieťa/žiak nenavštevuje internátne zariadenie a škola do usmernenia príslušným RUVZ, alebo výsledkov jeho RT-PCR testu vylúči z dochádzky úzke kontakty dieťaťa/žiaka. Úzke kontakty sú pre účely tohto dokumentu, v súlade s opatrením UVZ SR definované ako osoby, ktoré mali osobný kontakt s podozrivým prípadom COVID-19 do dvoch metrov dlhšie ako 15 minút, mali fyzický kontakt s podozrivým prípadom COVID-19, boli v uzavretom prostredí (triede, zasadacej miestnosti) s podozrivým prípadom COVID-19 dlhšie ako 15 minút, mali nechránený priamy kontakt s infekčnými výlučkami podozrivého prípadu COVID-19 (napr. pri kašľaní), sedeli vedľa podozrivého prípadu COVID-19, a to až do vzdialenosti do dvoch miest od podozrivého (napr. spolužiaci v triede).

Ak je podozrivý podrobený RT-PCR testu a výsledok je:

• negatívny, výchovno –vzdelávacia činnosť sa obnovuje pre všetky vylúčené osoby. Podozrivé dieťa/žiaka manažuje miestne príslušný RÚVZ, ostatné deti/žiaci prinesú vyhlásenie o bezinfekčnosti, podpísané zákonným zástupcom

 • pozitívny, všetky vylúčené osoby ostávajú mimo výchovno – vzdelávacej činnosti až do doby určenia postupu miestne príslušného RUVZ. Ak vylúčená nebola celá výchovná skupina, tak sa preruší dochádzka na celú výchovnú skupinu až do doby určenia iného postupu miestne príslušným RUVZ.

• Ak sa potvrdí 2 a viac pozitívnych detí/žiakov, prechádza sa do červenej fázy podľa usmernenia tohto materiálu. Pri podozrení na ochorenie v prípade pedagogického a odborného zamestnanca Podozrivý zamestnanec nenavštevuje školské zariadenie a škola do usmernenia príslušným RUVZ, alebo výsledkov jeho RT-PCR testov vylúči z pracovného procesu jeho úzke kontakty (napr. napríklad kolegov zdieľajúcich jednu pracovnú miestnosť). Ak je podozrivý podrobený RT-PCR testu a výsledok je: • negatívny, informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár a RUVZ, ktorí rozhodnú o návrate zamestnanca do pracovného procesu.

• pozitívny, informuje zamestnávateľa, situáciu ďalej manažuje miestne príslušný RUVZ a prechádza sa do červenej fázy podľa usmernenia tohto materiálu. Pri podozrení na ochorenie v prípade nepedagogického zamestnanca Podozrivý zamestnanec nenavštevuje školské zariadenie a do usmernenia príslušného RUVZ škola vylúči zo školskej dochádzky jeho úzke kontakty. V prípade zamestnanca stravovacieho zariadenia uzatvoriť zariadenie do určenia ďalšieho postupu miestne príslušného RÚVZ . Ak je podozrivý podrobený RT-PCR testu a výsledok je: • negatívny, informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár a RUVZ, ktorí rozhodnú o návrate zamestnanca do pracovného procesu • pozitívny, informuje zamestnávateľa, situáciu ďalej manažuje miestne príslušný RUVZ a prechádza sa do červenej fázy podľa usmernenia tohto materiálu

• ak potvrdí viac pozitívnych zamestnancov, prechádza sa do červenej fázy podľa usmernenia tohto materiálu. Pri podozrení na ochorenie v prípade zákonného zástupcu alebo osoby v úzkom kontakte s dieťaťom/ žiakom škola čaká na pokyny a poskytuje plnú súčinnosť miestne príslušnému RUVZ.

**Pracovno-právne vzťahy**

• Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.

• Pri podozrení na ochorenie Covid-19 v prípade „dieťaťa/žiaka“, pedagogický zamestnanec a odborný zamestnanec, ktorý bol v úzkom kontakte s konkrétnym dieťaťom/žiakom (vyučoval v príslušnej výchovnej skupine, poskytoval špeciálno-pedagogickú starostlivosť, výchovné poradenstvo, psychologické poradenstvo a pod.), odchádza do domácej izolácie, zamestnávateľ v uvedenom prípade ospravedlní neprítomnosť vyššie uvedeného zamestnanca na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania/potvrdenia negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou.

• Pri podozrení na ochorenie Covid-19 v prípade „zamestnanca“ (pedagogický zamestnanec, odborný zamestnanec alebo nepedagogický zamestnanec), tento zamestnanec odchádza do domácej izolácie, zamestnávateľ ospravedlní jeho neprítomnosť na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania/potvrdenia negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou. Ak bolo testovanie pozitívne, zamestnávateľ postupuje v súlade s pokynmi RÚVZ. Ak RÚVZ nariadil „zamestnancovi“ domácu izoláciu, zamestnávateľ ospravedlní neprítomnosť zamestnanca na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania/potvrdeného negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou.

• Ak v situácii, že došlo k podozreniu na ochorenie iného zamestnanca, iný zamestnanec zo subjektívnych dôvodov (nepodložená obava z nákazy) odmieta vykonávať pracovnú činnosť osobne a na pracovisku, zamestnávateľ môže: o sa dohodnúť so zamestnancom na čerpaní dovolenky v zmysle § 111 ods. 1 Zákonníka práce alebo o ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

**Červená fáza**

 **Základné odporúčania**

Červená fáza nastáva pri dvoch a viac potvrdených pozitívnych prípadoch medzi deťmi/žiakmi, nepedagogickými zamestnancom alebo jedným pedagogickým zamestnancom alebo v prípade nariadenia ÚVZ SR. Nad rámec opatrení zelenej a oranžovej fázy, platia nasledovné: V prípade potvrdeného dieťaťa/žiaka: • ak sa ochorenie COVID-19 potvrdí u 2 a viac detí/žiakov, bude prerušené vyučovanie v triedach detí/žiakov s potvrdeným ochorením COVID-19 a vylúčené z vyučovacieho procesu ich úzke kontakty. Ďalej sa postupuje podľa usmernenia príslušného všeobecného lekára alebo miestne príslušného RUVZ.

V škole sa uskutoční dezinfekcia podľa aktuálne platného usmernenia hlavného hygienika.

• ak sa u niektorej z osôb vylúčených zo školského procesu objavia počas doby zatvorenia školy príznaky na COVID-19, dotyčného manažuje prislúchajúci lekár všeobecnej starostlivosti

• po ukončení šetrenia miestne príslušného RUVZ sa škola vracia do zelenej fázy

V prípade potvrdeného pedagogického alebo odborného zamestnanca:

• zo školského procesu budú vylúčené osoby v úzkom kontakte daného zamestnanca. Ďalej sa postupuje podľa usmernenia príslušného všeobecného lekára alebo miestne príslušného RUVZ. V škole sa uskutoční dezinfekcia podľa aktuálne platného usmernenia hlavného hygienika

• ak sa u nejakého z priamych kontaktov zamestnancov objavia počas doby zatvorenia školy príznaky na COVID-19, dotyčného manažuje prislúchajúci lekár všeobecnej starostlivosti. V prípade potvrdeného nepedagogického zamestnanca

• budú zo školského procesu vylúčené osoby v úzkom kontakte daného zamestnanca. Ďalej sa postupuje podľa usmernenia príslušného všeobecného lekára alebo miestne príslušného RUVZ. V škole sa uskutoční dezinfekcia podľa aktuálne platného usmernenia hlavného hygienika. V prípade potvrdeného zákonného zástupcu alebo osoby v úzkom kontakte so žiakom alebo pracovníkom škola čaká na pokyny a poskytuje plnú súčinnosť miestne príslušnému RUVZ.

**Organizácia výchovno – vzdelávacieho procesu**

Nad rámec opatrení zelenej a oranžovej fázy, riaditeľ po dohode s miestne príslušným RUVZ nariadi:

• obsah a formu všetkých vzdelávacích a záujmových činností tak, aby boli zaistené hygienicko – epidemiologické opatrenia. Opatrenia školy kvôli prevencii nákazy COVID-19 Nad rámec opatrení zelenej a oranžovej fázy pre prezenčný spôsob vyučovania platí: •Dieťa/žiak nosí rúško všade vo vnútorných priestoroch ŠI. Nosenie rúška sa nevzťahuje na žiaka s autizmom a ďalšou pervazívnou vývinovou poruchou, na žiakov so stredným a ťažkým stupňom mentálneho postihnutia ani na žiakov, ktorým nosenie rúška neodporučí pediater alebo odborný lekár.

 • Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR. Pedagogický zamestnanec a odborný zamestnanec (napr. asistent učiteľa alebo špeciálny pedagóg) nosí rúško alebo ochranný štít pri výkone výchovnovzdelávacieho procesu.

 •Aktivity budú organizované tak, aby bolo možné väčšiu časť dňa tráviť vonku či už v areáli školy, alebo mimo neho podľa podmienok ŠI.

• Upratovanie a dezinfekcia toaliet prebieha minimálne 3x denne a podľa potreby.

 • Dôkladné čistenie všetkých miestností, v ktorých sa deti/žiaci a zamestnanci školy nachádzajú, sa musí vykonávať najmenej raz denne.

• Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí).

 • Dezinfekcia rúk bude zabezpečená v každej triede a učebni.

• Činnosť výchovných skupín bude zrušená

• ŠI poskytuje ubytovanie na nevyhnutne potrebný čas žiakom tried, ktoré sú v izolácií. Ostatným žiakom poskytuje ubytovanie a stravovanie za zvýšených hygienických opatrení.

**Pracovno-právne vzťahy**

• Zamestnanci ŠI plnia svoje pracovné povinnosti osobne na pracovisku podľa pracovnej zmluvy a pracovnej náplne. • Počas prerušenia činnosti zamestnávateľ ospravedlní neprítomnosť „zamestnancov“ na pracovisku s náhradou mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou.

• Ak po obnovení činnosti niektorý zamestnanec zo subjektívnych dôvodov (nepodložená obava z nákazy) odmieta vykonávať pracovnú činnosť osobne a na pracovisku, zamestnávateľ môže: o sa dohodnúť so zamestnancom na čerpaní dovolenky v zmysle § 111 ods. 1 Zákonníka práce alebo o ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

**Špeciálne usmernenie počas obdobia pri otvorení školského roku 2020/2021**

Počas obdobia 2.9. – 15.9. sa nad rámec zelenej fázy:

• Deti/žiaci povinne nosia rúško všade vo vnútorných priestoroch školy, vrátane svojej triedy v interných priestoroch školy. Nosenie rúška sa nevzťahuje na dieťa/žiaka s autizmom a ďalšou pervazívnou vývinovou poruchou, ani na žiakov so stredným a ťažkým stupňom mentálneho postihnutia a žiakov, ktorým nosenie rúška neodporučí pediater alebo odborný lekár.

 • Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR. Pedagogický zamestnanec a odborný zamestnanec (napr. asistent učiteľa alebo špeciálny pedagóg) nosí rúško alebo ochranný štít pri výkone výchovnovzdelávacieho procesu.

 •Aktivity budú organizované tak, aby bolo možné väčšiu časť dňa tráviť vonku či už v areáli ŠI, alebo mimo neho podľa podmienok školy. Terapeutické miestnosti sa do 20.9. nevyužívajú.

• Upratovanie a dezinfekcia toaliet prebieha minimálne 3x denne a podľa potreby.

• Dôkladné čistenie všetkých miestností, v ktorých sa deti/žiacia zamestnanci školy nachádzajú, sa musí vykonávať najmenej raz denne.

• Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí). Pri manipulácii s učebnými pomôckami budú deti/žiaci vykonávať dezinfekciu rúk.

• Vyššie uvedené opatrenia sa podľa epidemiologickej situácie môžu predĺžiť a odporúča sa ich dodržiavanie aj počas obdobia 16.9 – 23.9.

V Šahách 28.8.2020 PaedDr.Agnesa Pataiová, PhD. – riaditeľka školy